นายกรัฐมนตรี ขอทุกฝ่ายร่วมมือแก้ปัญหา ไม่ให้สภาผู้แทนราษฎรล่ม เดินหน้าพิจารณากฎหมายสำคัญให้แล้วเสร็จ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการประชุมสภาผู้แทนราษฎรที่ล่มบ่อยครั้ง จะกระทบการพิจารณากฎหมายที่จะเข้าสู่สภาผู้แทนราษฎรหรือไม่ ว่า บางครั้งที่สมาชิกไม่สามารถเข้าร่วมประชุมได้ เพราะต้องกักตัว แต่ก็มีบางพรรคที่มาเข้าร่วมประชุม แต่ไม่ลงชื่อ ซึ่งส่วนตัวไม่ทราบว่าเป็นวิธีทางการเมืองหรือไม่ ส่วนการพิจารณากฎหมายนั้นอยากให้แล้วเสร็จตามที่กำหนดไว้ แต่ก็ต้องขึ้นอยู่กับสมาชิกสภาผู้แทนราษฎรทุกคนที่จะต้องร่วมมือกันนำกฎหมายต่างๆ ไปพิจารณา ซึ่งถือเป็นความรับผิดชอบร่วมกัน โดยเฉพาะการพิจารณากฎหมายประกอบรัฐธรรมนูญ เพราะหากทุกคนอยากจะเลือกตั้ง ก็ต้องพิจารณาให้เแล้วสร็จ ไม่ควรให้สภาล่มส่วนจะมีโอกาสไปเป็นหัวหน้าพรรคพลังประชารัฐหรือไม่นั้น นายกรัฐมนตรี กล่าวว่า อะไรที่ไม่จำเป็น ขอยังไม่พูด เพราะเป็นเรื่องที่จะต้องตัดสินใจเอง ส่วนจะต้องมีการหารือร่วมกับพลเอก ประวิตร วงษ์สุวรรณ รองนายกรัฐมนตรี ในฐานะหัวหน้าพรรคพลังประชารัฐหรือไม่นั้น นายกรัฐมนตรี ปฏิเสธที่จะตอบคำถามนายกรัฐมนตรี กล่าวด้วยว่า สถานการณ์การเมืองที่ไม่สงบขณะนี้ไม่สามารถถ่วงการทำงานของตนเองได้ เพราะมีหน้าที่บริหารบ้านเมืองให้ดีที่สุด จึงขอไม่นำเรื่องการเมืองมากังวล พร้อมยืนยันไม่เป็นศัตรูกับใครทั้งสิ้น เพราะต่างคนก็มีบทบาทหน้าที่ที่ต้องรับผิดชอบ ดังนั้นขออย่านำทุกอย่างมาเป็นเรื่องการเมืองทั้งหมด อย่างไรก็ตาม ยังไม่คิดว่าจะเดินหน้ารัฐบาลสมัยที่ 3 หรือไม่ เพราะทุกอย่างขึ้นอยู่กับสถานการณ์